
AVIZ
asupra proiectului de Lege pentru aprobarea Ordonanţei de urgenţă a Guvernului nr.8/2018 privind reglementarea unor măsuri în domeniul sănătăţii


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială a fost sesizată cu dezbaterea şi avizarea, în procedură de urgenţă, a proiectului de Lege pentru aprobarea Ordonanţei de urgenţã a Guvernului nr.8/2018 privind reglementarea unor măsuri în domeniul sănătăţii, trimis cu adresa nr. PLx 232/2018 din 23 aprilie 2018.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 8 mai 2018.
În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege.


PREŞEDINTE,				SECRETAR,
Adrian Solomon				Violeta Răduţ










Întocmit,
Consilier parlamentar Decebal Stănescu

